ΒΟΥΛΓΑΡΙΑ: ΕΤΑΙΡΙΚΗ ΣΧΕΣΗ ΠΡΟΣΧΩΡΗΣΗΣ (98/C 202/01)

1. ΕΙΣΑΓΩΓΗ

Στη γνώμη που υπέβαλε στο Συμβούλιο τον Ιούλιο 1997, σύμφωνα με τις διατάξεις του άρθρου Ξ της συνθήκης, η Επιτροπή πρότεινε οι διαπραγματεύσεις για την προσχώρηση με τη Βουλγαρία να αρχίσουν μόλις αυτή η χώρα σημειώσει ικανοποιητική πρόοδο στην πλήρωση των κριτηρίων για τη συμμετοχή της ως μέλους, όπως έχουν καθοριστεί στο Ευρωπαϊκό Συμβούλιο της Κοπεγχάγης. Αυτή η σύσταση απορρέει από την ανάλυση που περιλαμβάνεται στη γνώμη, στην οποία η Επιτροπή θεωρεί ότι: i) η Βουλγαρία προχωρεί προς την πλήρωση των πολιτικών κριτηρίων όσον αφορά την υπάρξη σταθερών θεσμών, τις εγγυήσεις για το κράτος δικαίου, τα δικαιώματα του ανθρώπου και την προστασία των μειονοτήτων, ii) η πρόοδος που έχει σημειώσει η Βουλγαρία στη δημιουργία οικονομίας αγοράς είναι περιορισμένη και, επομένως, η χώρα δεν θα είναι σε θέση να αντιμετωπίσει τις ανταγωνιστικές πιέσεις και τις δυνάμεις της αγοράς στο εσωτερικό της Ένωσης μεσοπρόθεσμα, και iii) παρά την πρόοδο που έχει σημειωθεί, δεν είναι βέβαιο κατά πόσον η Βουλγαρία θα μπορεί να εφαρμόσει το κεκτημένο, μεσοπρόθεσμα, και επιπλέον θα πρέπει να γίνουν σημαντικές διοικητικές μεταρρυθμίσεις για να μπορέσει η Βουλγαρία να εφαρμόσει αυτό το κεκτημένο και να το ενισχύσει αποτελεσματικά.

Η ευρωπαϊκή συμφωνία θα εξακολουθήσει να αποτελεί τη βάση για τις σχέσεις της Ευρωπαϊκής Ένωσης με τη Βουλγαρία. Ωστόσο, η προενταξιακή στρατηγική θα ενισχυθεί, για να μπορεί να απευθύνεται η βοήθεια στις ειδικές ανάγκες κάθε αιτούντα, έτσι ώστε να παρέχεται στήριξη για να επιλύονται ειδικά προβλήματα που επισημαίνει η γνώμη. Όπως ανέφερε η Επιτροπή στο Πρόγραμμα Δράσης 2000, «Η ενισχυμένη προενταξιακή στρατηγική έχει δύο κύριους στόχους: πρώτον, να εντάξει τις διαφορετικές μορφές στήριξης που παρέχει η Ένωση μέσα σε ενιαίο πλαίσιο -τις εταιρικές σχέσεις για την προσχώρηση- και να συνεργαστεί με τους αιτούντες μέσα σ' αυτό το πλαίσιο, βάσει ενός συγκεκριμένου προγράμματος προετοιμασίας για τη συμμετοχή τους ως μέλη, πράγμα που προϋποθέτει ότι οι αιτούντες θα αναλάβουν τη δέσμευση να τηρήσουν ειδικές προτεραιότητες μέσα σ' ένα συγκεκριμένο χρονοδιάγραμμα 7 δεύτερον, να εξοικειωθούν οι αιτούντες με τις πολιτικές και τις διαδικασίες της Ένωσης μέσω της συμμετοχής τους στα κοινοτικά προγράμματα».

Στη συνεδρίασή του στο Λουξεμβούργο το Δεκέμβριο 1997, το Ευρωπαϊκό Συμβούλιο αποφάσισε ότι οι εταιρικές σχέσεις για την προσχώρηση θα αποτελέσουν το βασικό χαρακτηριστικό της ενισχυμένης προενταξιακής στρατηγικής, και θα συγκεντρώσουν όλες τις μορφές βοήθειας που παρέχεται στις αιτούσες χώρες μέσα σ' ένα ενιαίο πλαίσιο. Αυτή η εταιρική σχέση για την προσχώρηση αποφασίστηκε από την Επιτροπή, μετά από διαβουλεύσεις με τη Βουλγαρία και με βάση τις αρχές, τις προτεραιότητες, τους ενδιάμεσους στόχους και τους όρους που αποφάσισε το Συμβούλιο.

2. ΣΤΟΧΟΙ

Στόχος της εταιρικής σχέσης για την προσχώρηση είναι να καταγραφούν σε ένα ενιαίο πλαίσιο εκείνοι οι τομείς προτεραιότητας, προς περαιτέρω ενέργειες, που έχουν επισημανθεί στη γνώμη της Επιτροπής επί της αιτήσεως της Βουλγαρίας για την προσχώρησή της στην Ευρωπαϊκή Ένωση, τα διαθέσιμα οικονομικά μέσα που θα βοηθήσουν τη Βουλγαρία να εφαρμόσει τις προτεραιότητες αυτές και οι όροι που θα ισχύουν στην παροχή της βοήθειας αυτής. Αυτή η εταιρική σχέση για την προσχώρηση αποτελεί το πλαίσιο για σειρά μέσων άσκησης πολιτικής, τα οποία θα χρησιμοποιηθούν για να βοηθηθούν οι υποψήφιες χώρες στις προπαρασκευαστικές τους ενέργειες για τη συμμετοχή τους ως μέλη. Στα μέσα αυτά περιλαμβάνεται, μεταξύ άλλων, το εθνικό πρόγραμμα για τη θέσπιση του κεκτημένου που θα καταρτίσει η Βουλγαρία, η κοινή αξιολόγηση των προτεραιοτήτων οικονομικής πολιτικής, το σύμφωνο κατά του οργανωμένου εγκλήματος, και οι οδικοί χάρτες της εσωτερικής αγοράς. Καθένα από αυτά τα μέσα έχει διαφορετικό χαρακτήρα και θα προετοιμαστεί και εφαρμοστεί σύμφωνα με ειδικές διαδικασίες. Αυτά τα μέσα δεν θα αποτελέσουν αναπόσπαστο τμήμα αυτής της εταιρικής σχέσης, αλλά οι προτεραιότητες που θα περιλαμβάνουν, θα συμβιβάζονται με αυτήν.

3. ΑΡΧΕΣ

Οι κυριότεροι τομείς προτεραιοτήτων που έχουν επισημανθεί για κάθε υποψήφια χώρα αφορούν της ικανότητά της να ανταποκριθεί στα κριτήρια της Κοπεγχάγης, τα οποία αναφέρουν ότι η συμμετοχή τους ως μέλη προϋποθέτει τα εξής:

- ότι η υποψήφια χώρα έχει επιτύχει τη σταθερότητα των θεσμών της που εγγυώνται τη δημοκρατία, το κράτος δικαίου, τα δικαιώματα του ανθρώπου και το σεβασμό και την προστασία των μειονοτήτων,

- την ύπαρξη μιας λειτουργικής οικονομίας αγοράς, καθώς και την ικανότητα αντιμετώπισης των ανταγωνιστικών πιέσεων και των δυνάμεων της αγοράς στο εσωτερικό της Ένωσης,

- την ικανότητα ανάληψης των υποχρεώσεων που απορρέουν από τη συμμετοχή τους ως μέλη, που προϋποθέτει και την προσχώρηση στους στόχους της πολιτικής, οικονομικής και νομισματικής ένωσης.

Στη συνεδρίασή του στη Μαδρίτη, το Ευρωπαϊκό Συμβούλιο τόνισε την ανάγκη να προσαρμόσουν οι υποψήφιες χώρες τις διοικητικές δομές τους, ώστε να εξασφαλίσουν την αρμονική λειτουργία των κοινοτικών πολιτικών μετά την προσχώρησή τους και, στο Λουξεμβούργο, υπογράμμισε ότι είναι αναγκαία η ένταξη του κεκτημένου στην εθνική νομοθεσία, χωρίς ωστόσο να είναι αυτό αρκετό από μόνο του 7 είναι αναγκαίο να εξασφαλιστεί η πραγματική εφαρμογή του.

4. ΠΡΟΤΕΡΑΙΟΤΗΤΕΣ ΚΑΙ ΕΝΔΙΑΜΕΣΟΙ ΣΤΟΧΟΙ

Οι γνώμες της Επιτροπής και η εξέτασή τους από το Συμβούλιο, τόνισαν ότι είναι ακόμη αναγκαίο να καταβάλουν οι υποψήφιες χώρες μεγάλες προσπάθειες σε ορισμένους τομείς για να προετοιμαστούν για την προσχώρηση, και έκριναν ότι καμία από αυτές τις χώρες δεν πληροί πλήρως όλα τα κριτήρια της Κοπεγχάγης προς το παρόν. Αυτή η κατάσταση θα απαιτήσει τον καθορισμό ενδιάμεσων σταδίων γι' αυτές τις προτεραιότητες, και κάθε στάδιο πρέπει να συνοδεύεται από συγκεκριμένους στόχους που θα οριστούν σε συνεργασία με τις εν λόγω χώρες, από την υλοποίηση των οποίων θα εξαρτηθούν το ύψος της βοήθειας που θα χορηγηθεί, και η πρόοδος των διαπραγματεύσεων που λαμβάνουν χώρα με ορισμένες από αυτές τις χώρες, καθώς και το άνοιγμα νέων διαπραγματεύσεων με άλλες. Οι προτεραιότητες και οι ενδιάμεσοι στόχοι χωρίστηκαν σε δύο ομάδες - βραχυπρόθεσμοι και μέσοπρόθεσμοι. Εκείνοι που περιλαμβάνονται στους βραχυπρόθεσμους επελέγησαν με βάση την προοπτική να μπορέσει η Βουλγαρία να τους υλοποιήσει ή να σημειώσει σημαντική πρόοδο προς την επίτευξή τους μέχρι τα τέλη του 1998. Για τους βραχυπρόθεσμους στόχους, και λαμβανομένου υπόψη του διοικητικού δυναμικού που απαιτείται για την υλοποίησή τους, ο αριθμός των προτεραιοτήτων που επελέγησαν, είναι περιορισμένος. Οι προτεραιότητες που απαριθμούνται στην ομάδα των βραχυπρόθεσμων στόχων, θα χρειαστούν πάνω από ένα έτος για να ολοκληρωθούν, παρ' όλο που οι εργασίες μπορούν και πρέπει να αρχίσουν γι' αυτές μέσα στο 1998.

Η Βουλγαρία καλείται να καταρτίσει ένα εθνικό πρόγραμμα για τη θέσπιση του κεκτημένου (ΕΠΘΚ) μέχρι το τέλος Μαρτίου, στο οποίο θα καθορίζεται ένα χρονοδιάγραμμα για την υλοποίηση αυτών των προτεραιοτήτων και των ενδιάμεσων στόχων και, όπου κρίνεται σκόπιμο και εφικτό, θα διευκρινίζονται οι αναγκαίοι ανθρώπινοι και χρηματοδοτικοί πόροι.

Η εταιρική σχέση για την προσχώρηση ορίζει ότι η Βουλγαρία πρέπει να αντιμετωπίσει όλα τα θέματα που επισημαίνει η γνώμη. Το παράρτημα περιλαμβάνει ένα συνοπτικό κατάλογο αυτών των θεμάτων. Δεν επαρκεί να ενσωματωθεί το κεκτημένο στη νομοθεσία 7 είναι απαραίτητο να εξασφαλιστεί ότι πράγματι εφαρμόζεται με τα ίδια κριτήρια που ισχύουν στο εσωτερικό της Ένωσης. Σε όλους τους τομείς που απαριθμούνται κατωτέρω, είναι αναγκαίο να εφαρμοστεί αξιόπιστα και αποτελεσματικά το κεκτημένο.

Με βάση την ανάλυση της γνώμης της Επιτροπής και την εξέτασης αυτής της γνώμης από το Συμβούλιο, προσδιορίστηκαν για τη Βουλγαρία οι ακόλουθες βραχυπρόθεσμες και μεσοπρόθεσμες προτεραιότητες και οι ενδιάμεσοι στόχοι.

4.1. Βραχυπρόθεσμη προοπτική (1998)

- Οικονομική μεταρρύθμιση: καθιέρωση μεσοπρόθεσμων προτεραιοτήτων οικονομικής πολιτικής και κοινή αξιολόγηση του πλαισίου της ευρωπαϊκής συμφωνίας 7 συνέχιση του προγράμματος που εγκαινίασε η κυβέρνηση, συμπεριλαμβανομένης της ιδιωτικοποίησης κρατικών επιχειρήσεων και τραπεζών και της εφαρμογής μέτρων αναδιάρθρωσης στο βιομηχανικό, χρηματοπιστωτικό και γεωργικό τομέα, καθώς και μέτρων για την προσέλκυση άμεσων ξένων επενδύσεων.

- Ενίσχυση του θεσμικού και διοικητικού δυναμικού: θέσπιση του νομοσχεδίου για τις δημόσιες υπηρεσίες και συνέχιση της μεταρρύθμισης της δημόσιας διοίκησης, καθώς και ενίσχυση των θεσμών στους τομείς του εσωτερικού δημοσιονομικού ελέγχου, του περιβάλλοντος, και των τελωνείων 7 ενίσχυση των αρμοδίων αρχών για φυτοϋγειονομικά και κτηνιατρικά ζητήματα, ιδίως σε ό,τι αφορά τις υποδομές στα εξωτερικά σύνορα 7 έναρξη της δημιουργίας των αναγκαίων δομών για τη διαρθρωτική και περιφερειακή πολιτική.

- Εσωτερική αγορά: περαιτέρω ευθυγράμμιση, ιδίως στους τομείς των δικαιωμάτων πνευματικής και βιομηχανικής ιδιοκτησίας (ενίσχυση των μέτρων προστασίας), χρηματοπιστωτικές υπηρεσίες, φορολογία, καθιέρωση του αναγκαίου νομοθετικού πλαισίου για τους ελέγχους των κρατικών ενισχύσεων και καθιέρωση μιας πρώτης απογραφής των κρατικών ενισχύσεων και θέσπιση νέας νομοθεσίας σε θέματα ανταγωνισμού.

- Δικαιοσύνη και εσωτερικές υποθέσεις: συγκεκριμένα μέτρα για την καταπολέμηση της διαφθοράς και του οργανωμένου εγκλήματος και βελτίωση της διαχείρισης των συνόρων.

- Περιβάλλον: συνέχιση της μεταφοράς της νομοθεσίας-πλαισίου, θέσπιση και εφαρμογή λεπτομερών προγραμμάτων προσέγγισης και στρατηγικών εφαρμογής σχετικών με τις διάφορες νομοθετικές πράξεις. Προγραμματισμός και έναρξη εφαρμογής αυτών των προγραμμάτων και στρατηγικών.

- Ενέργεια: ειδικότερα, επεξεργασία μιας σφαιρικής ενεργειακής στρατηγικής μακροπρόθεσμα και τήρηση των κανόνων πυρηνικής ασφάλειας, καθώς και εκπλήρωση των υποχρεώσεων σχετικά με ένα ρεαλιστικό χρονοδιάγραμμα κλεισίματος των πυρηνικών εγκαταστάσεων βάσει της συμφωνίας για ένα ταμείο πυρηνικής ασφάλειας.

4.2. Μεσοπρόθεσμη προοπτική

- Πολιτικά κριτήρια: περαιτέρω προσπάθειες για την κοινωνική ένταξη των τσιγγάνων Ρομ και παγιοποίηση της προστασίας των ατομικών ελευθεριών.

- Οικονομική μεταρρύθμιση: ολοκλήρωση της διαδικασίας ιδιωτικοποίησης 7 ενίσχυση των αναγκαίων θεσμών για τη λειτουργία της οικονομίας αγοράς.

- Οικονομική πολιτική: τακτική επανεξέταση της κοινής αξιολόγησης των προτεραιοτήτων οικονομικής πολιτικής στο πλαίσιο της ευρωπαϊκής συμφωνίας, με κυριότερο στόχο την πλήρωση των κριτηρίων συμμετοχής ως μέλους στην Ένωση που καθορίστηκαν στην Κοπεγχάγη, και του κεκτημένου στον τομέα της οικονομικής και νομισματικής πολιτικής (συντονισμός των οικονομικών πολιτικών, παρουσίαση προγραμμάτων σύγκλισης, περιορισμός των ελλειμμάτων) 7 ενώ η Βουλγαρία δεν αναμένεται να υιοθετήσει το ευρώ αμέσως μετά την προσχώρηση της, πρέπει να εφαρμόσει πολιτικές που αποσκοπούν στην επίτευξη πραγματικής σύγκλισης σύμφωνα με τους στόχους οικονομικής και κοινωνικής συνοχής της Ένωσης, και μιας ονομαστικής σύγκλισης που συμβιβάζεται με τον απώτερο στόχο, που είναι η υιοθέτηση του ευρώ.

- Ενίσχυση του θεσμικού και διοικητικού δυναμικού: ολοκλήρωση των μεταρρυθμίσεων σε όλα τα επίπεδα, ιδίως εκείνων που αφορούν την κατάρτιση των δημοσίων υπαλλήλων 7 βελτίωση της λειτουργίας του δικαστικού συστήματος, κατάρτιση για τη δικαστική εξουσία στην κοινοτική νομοθεσία και για την εφαρμογή της 7 η περαιτέρω ανάπτυξη του κρατικού φορέα λογιστικού ελέγχου και των υπηρεσιών εσωτερικού δημοσιονομικού ελέγχου, δημιουργία αρμοδίων οργανισμών για την προστασία του ανταγωνισμού και έλεγχου των κρατικών ενισχύσεων, βελτιώσεις στον τομέα της λογιστικής, του λογιστικού ελέγχου και των στατιστικών και ενίσχυση της κανονιστικής αρχής στον πυρηνικό τομέα 7 ενίσχυση των θεσμών σε θέματα δικαιοσύνης και εσωτερικών υποθέσεων (που θα εξασφαλίσει επαρκή αριθμό προσωπικού με τα κατάλληλα επαγγελματικά προσόντα, ειδικότερα της αστυνομίας, των φυλάκων στα σύνορα, των υπουργείων και των δικαστηρίων), μεταρρύθμιση της τελωνειακής και φορολογικής διοίκησης για να εξασφαλιστεί η ταχεία εφαρμογή του κεκτημένου, και των αρμοδίων αρχών στον τομέα ελέγχου των τροφίμων.

- Εσωτερική αγορά: ιδίως εναρμόνιση στον τομέα της πολιτικής ανταγωνισμού, των κρατικών ενισχύσεων, των τελωνείων, της φορολογίας, της πολιτικής στον οποτικοακουστικό τομέα, της νομοθεσίας για τις δημόσιες συμβάσεις και αναβάθμιση των αρμοδιών υπηρεσιών σε θέματα τυποποίησης και αξιολόγησης της πιστότητας 7 εφαρμογή ενός συστήματος επίβλεψης της αγοράς και εναρμόνιση της τεχνικής νομοθεσίας σχετικά με τους βιομηχανικούς κανόνες. Συνέχιση της εναρμόνισης του δικαίου στον τομέα του ανταγωνισμού και πραγματική εφαρμογή των νόμων στον τομέα του ανταγωνισμού, ενίσχυση των αρχών που είναι αρμόδιες για θέματα ανταγωνισμού, προώθηση της ανάπτυξης των επιχειρήσεων (ιδίως των μικρών και μεσαίων επιχειρήσεων), εναρμόνιση του κεκτημένου στους τομείς των τηλεπικοινωνιών, της προστασίας των καταναλωτών και της εσωτερικής αγοράς για την ενέργεια.

- Δικαιοσύνη και εσωτερικές υποθέσεις: ειδικότερα, καθιέρωση ενός αποτελεσματικού συστήματος διαχείρισης των συνόρων 7 εφαρμογή μιας πολιτικής μεταναστών και μεταρρυθμίσεις όσον αφορά τις διαδικασίες παροχής ασύλου, καταπολέμησης του οργανωμένου εγκλήματος (ειδικότερα της νομιμοποίησης προσόδων από παράνομες δραστηριότητες, των ναρκωτικών και της εμπορίας ανθρωπίνων όντων) και της διαφθοράς, εναρμόνιση της πολιτικής των θεωρήσεων με την αντίστοιχη πολιτική της Ευρωπαϊκής Ένωσης και ολοκλήρωση της εναρμόνισης των διεθνών συμβάσεων, ιδίως ενόψει της εφαρμογής του κεκτημένου του Σένγκεν.

- Γεωργία: ιδίως διαδικασία επιστροφής των γαιών και δημιουργία ενός κτηματολογίου και μιας λειτουργικής κτηματικής αγοράς, εναρμόνιση με το γεωργικό κεκτημένο (ιδίως στον κτηνιατρικό και φυτοϋγειονομικό τομέα, και ειδικότερα έλεγχοι στα εξωτερικά σύνορα), περιβαλλοντικές πτυχές της γεωργίας και βιοποικιλότητα. Ανάπτυξη του δυναμικού εφαρμογής της κοινής γεωργικής πολιτικής, ιδίως σε ό,τι αφορά τους βασικούς μηχανισμούς διαχείρισης και των αναγκαίων διοικητικών δομών για τον έλεγχο των γεωργικών αγορών και εφαρμογή διαρθρωτικών μέτρων και μέτρων αγροτικής ανάπτυξης, καθορισμός και εφαρμογή κτηνιατρικών και φυτοϋγειονομικών προδιαγραφών, αναβάθμιση ορισμένων κέντρων μεταποίησης τροφίμων και ορισμένων εγκαταστάσεων δοκιμών και διάγνωσης, αναδιάρθρωση του γεωργικού βιομηχανικού τομέα.

- Αλιεία: ανάπτυξη του δυναμικού εφαρμογής και ενίσχυση της κοινής αλιευτικής πολιτικής.

- Ενέργεια: εφαρμογή μιας σφαιρικής πολιτικής, κύρια χαρακτηριστικά της οποίας θα είναι η απότελεσματικότητα και η διαφοροποίηση, που θα εξασφαλίζει ιδίως την τήρηση των υποχρεώσεων που ανέλαβε η Βουλγαρία σε ό,τι αφορά το προοδευτικό κλείσιμο ορισμένων πυρηνικών σταθμών στο Kozloduy, το πρόγραμμα παροπλισμού του πυρηνικού σταθμού και το πρόγραμμα διαχείρισης των πυρηνικών αποβλήτων.

- Μεταφορές: καταβολή περαιτέρω προσπαθειών για την ευθυγράμμιση του κεκτημένου, ειδικότερα στον τομέα των θαλάσσιων, αεροπορικών και οδικών μεταφορών εμπορευμάτων (κανόνες ασφαλείας) και συγκέντρωσης των αναγκαίων επενδύσεων για την επέκταση των διευρωπαϊκών δικτύων.

- Απασχόληση και κοινωνικές υποθέσεις: ανάπτυξη των κατάλληλων υποδομών στην αγορά εργασίας και επανεξέταση από κοινού των πολιτικών απασχόλησης ως προεργασία για τη συμμετοχή στο συντονισμό στο πλαίσιο της Ευρωπαϊκής Ένωσης 7 εναρμόνιση της νομοθεσίας σχετικά με την εργασία, την υγεία και την ασφάλεια στον τόπο εργασίας και εγκαθίδρυση υποστηρικτών δομών, ιδίως ταχεία έκδοση της οδηγίας-πλαισίου για την υγεία και την ασφάλεια στον τόπο εργασίας 7 εφαρμογή της αρχής της ισότητας ευκαιριών μεταξύ ανδρών και γυναικών 7 συνέχιση της καθιέρωσης ενός ενεργού και αυτόνομου κοινωνικού διαλόγου 7 περαιτέρω ανάπτυξη της κοινωνικής προστασίας, θέσπιση μέτρων για την εναρμόνιση των κριτηρίων σε θέματα δημόσιας υγείας με τους κανόνες της Ευρωπαϊκής Ένωσης.

- Περιβάλλον: ειδικότερα, εγκαθίδρυση των υποδομών παρακολούθησης και εφαρμογής, συνεχής προγραμματισμός και εφαρμογή των προγραμμάτων προσέγγισης των διαφόρων νομοθετικών πράξεων. Πρέπει να δοθεί ιδιαίτερη έμφαση στην ποιότητα του πόσιμου ύδατος και της ρύπανσης του ατμοσφαιρικού αέρα και στον τομέα των αποβλήτων, και ιδίως στις θεσμικές απαιτήσεις. Οι απαιτήσεις προστασίας του περιβάλλοντος και η ανάγκη αειφόρου ανάπτυξης πρέπει να ενταχθούν μέσα στον ορισμό και την εφαρμογή εθνικών τομεακών πολιτικών.

- Περιφερειακή πολιτική και συνοχή: εισαγωγή μιας νομικής βάσης, ανάπτυξη διοικητικών δομών και δημοσιονομικών διαδικασιών. Ενίσχυση των χρηματοπιστωτικών μέσων και των μηχανισμών ελέγχου για τη συμμετοχή στα διαρθρωτικά προγράμματα της Ευρωπαϊκής Ένωσης μετά την προσχώρηση.

5. ΒΑΣΙΚΑ ΜΕΣΑ ΤΗΣ ΚΟΙΝΟΤΙΚΗΣ ΤΕΧΝΙΚΗΣ ΚΑΙ ΧΡΗΜΑΤΟΔΟΤΙΚΗΣ ΒΟΗΘΕΙΑΣ

5.1. Προγραμματισμός των χρηματοδοτικών πόρων

Η χορήγηση του Phare για την περίοδο 1995-1997 ανερχόταν σε 212 εκατομμύρια Ecu. Με την επιφύλαξη της εγκρίσεως του προϋπολογισμού του Phare για την υπόλοιπη περίοδο, η Επιτροπή θα επικυρώσει τις χορηγήσεις για τα έτη 1998 και 1999. Η Βουλγαρία καλύπτει τα κριτήρια για την παροχή στήριξης από τη συμπληρωματική δανειοδοτική διευκόλυνση («catch-up» facility) που προβλέπεται για το 1998, με σκοπό να χρηματοδοτηθούν τα σχέδια που αφορούν τις ιδιωτικοποιήσεις/αναδιάρθρωση, την προώθηση των άμεσων ξένων επενδύσεων και την καταπολέμηση της διαφθοράς. Οι χρηματοδοτικές προτάσεις θα υποβληθούν στην επιτροπή διαχείρισης του Phare όπως προβλέπεται στον κανονισμό (ΕΟΚ) αριθ. 3906/89 του Συμβουλίου. Θα χρειαστεί συστηματικά η από κοινού χρηματοδότηση με τις αιτούσες χώρες για όλα τα επενδυτικά σχέδια. Η Επιτροπή θα συνεργαστεί με τη Βουλγαρία, την ΕΤΕ και του διεθνείς χρηματοπιστωτικούς οργανισμούς, ειδικότερα την EBRD και την Παγκόσμια Τράπεζα, με στόχο να διευκολύνει τη συγχρηματοδότηση σχεδίων που αφορούν τις προενταξιακές προτεραιότητες. Η χρηματοδοτική βοήθεια από το έτος 2000 και μετέπειτα θα περιλαμβάνει την παροχή βοήθειας για τη γεωργία και ένα διαρθρωτικό μέσο που θα δίνει προτεραιότητα σε μέτρα παρόμοια με το ταμείο συνοχής. Επιπλέον, η Βουλγαρία θα έχει πρόσβαση στη χρηματοδότηση από προγράμματα που εφαρμόζουν πολλές χώρες και που αφορούν άμεσα το κεκτημένο.

Το πρόγραμμα Phare είναι το βασικό χρηματοδοτικό μέσο της ενισχυμένης προενταξιακής στρατηγικής. Ο πρωταρχικός στόχος του Phare είναι να βοηθήσει τις χώρες της Κεντρικής και Ανατολικής Ευρώπης να προετοιμάσουν την προσχώρησή τους, επικεντρώνοντας τη βοήθεια που παρέχει στην υιοθέτηση του κοινοτικού κεκτημένου, και ειδικότερα στις προτεραιότητες που έχουν προσδιοριστεί στην εταιρική σχέση για την προσχώρηση και στο εθνικό πρόγραμμα για τη θέσπιση του κεκτημένου (ΕΠΘΚ). Κάθε χρόνο η Επιτροπή θα υπογράφει ένα χρηματοδοτικό μνημόνιο με τη Βουλγαρία, στο οποίο η Βουλγαρία θα αναλαμβάνει τη δέσμευση να τηρεί ορισμένες από τις προτεραιότητες που προσδιορίζονται σ' αυτήν την εταιρική σχέση για την προσχώρηση και η Επιτροπή θα δεσμεύεται να συμβάλει οικονομικά στην υλοποίησή τους. Ο προγραμματισμός της κοινοτικής χρηματοδοτικής βοήθειας θα λαμβάνει υπόψη τις προτεραιότητες και το χρονοδιάγραμμα του ΕΠΘΚ.

Επιπλέον, η μεταγενέστερη χορήγηση της χρηματοδοτικής βοήθειας θα συνδέεται στένα με την τήρηση εκ μέρους της βουλγαρικής κυβέρνησης των υποχρεώσεων που ανέλαβε στο πλαίσιο του ΕΠΘΚ. Ορισμένες προενταξιακές δραστηριότητες μπορούν τώρα να ενισχυθούν (π.χ. στήριξη για τη δημιουργία θεσμών) αλλά άλλες, όπως είναι η χρηματοδότηση σημαντικών επενδυτικών σχεδίων που προορίζονται να ανταποκριθούν στις απαιτήσεις του κεκτημένου σε τομείς όπως το περιβάλλον και η πυρηνική ασφάλεια, πρέπει να προγραμματιστούν για μία περίοδο 5-6 ετών.

Από το 1998, η βοήθεια του Phare θα διοχετεύεται μέσω των ακόλουθων τύπων δράσεων:

- Δημιουργία θεσμών (περίπου 30 %), που προϋποθέτει την ενίσχυση των δημοκρατικών θεσμών, του κράτους δικαίου, της δημόσιας διοίκησης και όλων των αρμοδίων φορέων δημοσίων υπηρεσιών, για να καθιερωθούν οι αναγκαίες θεσμικές και διοικητικές δομές και για να γίνει η κατάλληλη κατάρτιση του προσωπικού που θα αναλάβει την εφαρμογή του κεκτημένου. Η στήριξη της δημιουργίας θεσμών θα επιτευχθεί, μεταξύ άλλων, με δράσεις κατάρτισης, τεχνική βοήθεια και με τη συνεργασία των θεσμών και διοικήσεων στη Βουλγαρία με τους αντιστοιχους φορείς στα κράτη μέλη. Αρχικά αυτή η συνεργασία θα επικεντρώνεται σε τομείς προτεραιότητας όπως είναι τα οικονομικά, η γεωργία, το περιβάλλον, η δικαιοσύνη και οι εσωτερικές υποθέσεις.

- Στήριξη των επενδύσεων (περίπου 70 %), για να μπορέσουν να γίνουν οι αναγκαίες επενδύσεις για την προσαρμογή των υποδομών της Βουλγαρίας με το κοινοτικό κεκτημένο. Αυτή η στήριξη θα επικεντρώνεται στα ακόλουθα: i) διαρθρωτικές ενέργειες που θα καλύπτουν, ειδικότερα, την αναδιάρθρωση της γεωργίας, την περιφερειακή ανάπτυξη και τις επενδύσεις σε ανθρώπινο δυναμικό και πνευματικό κεφάλαιο, που μπορεί να περιλαμβάνει τις συνεισφορές του Phare για τη συμμετοχή στο πρόγραμμα-πλαίσιο ανάπτυξης της έρευνας και της τεχνολογίας, ii) συμμόρφωση με τους κοινοτικούς κανόνες, ειδικότερα σε ό,τι αφορά το περιβάλλον, τη γεωργία, τη βιομηχανία, την ασφάλεια και την υγεία στον χώρο εργασίας, τις μεταφορές και τις τηλεπικοινωνίες, iii) συγχρηματοδότηση υποδομών ευρείας κλίμακας (1), και iv) ανάπτυξη των μικρών και μεσαίων επιχειρήσεων (2).

5.2. Ρόλος των διεθνών χρηματοπιστωτικών οργανισμών

Η συνεργασία μεταξύ της Βουλγαρίας και των διεθνών χρηματοπιστωτικών οργανισμών (ΔΧΟ) θα λάβει νέα ώθηση και θα αποκτήσει νέο πυρήνα μέσω της εταιρικής σχέσης για την προσχώρηση. Οι πόροι που θα διατεθούν μέσω της εταιρικής σχέσης για την προσχώρηση θα αποτελέσουν το κεφάλαιο εκκίνησης και τον καταλύτη για τη χορήγηση μεγαλύτερων ποσών χρηματοδότησης για την ανάπτυξη από τους ΔΧΟ. Αυτή η διαδικασία θα αναπτυχθεί από την Επιτροπή σε συνεργασία με τις υποψήφιες χώρες, την ΕΤΕ και τους ΔΧΟ, ειδικότερα την EBRD και την Παγκόσμια Τράπεζα, με σκοπό να διευκολυνθεί η συγχρηματοδότηση σχεδίων που αφορούν τις προενταξιακές προτεραιότητες.

Στο πλαίσιο μιας νέας εντολής δανειοδότησης που καλύπτει την περίοδο 1997-1999, η ΕΤΕ μπορεί να διαθέσει 3 520 εκατομμύρια Ecu στην Κεντρική και Ανατολική Ευρώπη. Η νέα προενταξιακή διευκόλυνση που ενέκριναν οι διευθυντές της ΕΤΕ στις αρχές του 1998, αυξάνει αυτό το ποσό σε 7 δισεκατομμύρια Ecu. Τα δάνεια της ΕΤΕ θα χρησιμοποιηθούν σε όλους τους τομείς που καλύπτουν τα κριτήρια για χρηματοδότηση από την ΕΤΕ, ώστε να διευκολυνθεί η διαδικασία προσχώρησης.

6. ΟΡΟΙ

Η Βουλγαρία θα λάβει βοήθεια από την Κοινότητα μόνον υπό τον όρο ότι θα εκπληρώνει τις υποχρεώσεις που απορρέουν από την ευρωπαϊκή συμφωνία και ότι θα σημειώνει συνεχή πρόοδο σε ό,τι αφορά την πλήρωση των κριτηρίων της Κοπεγχάγης και την εφαρμογή της εταιρικής σχέσης για την προσχώρηση. Σε περίπτωση μη τήρησης των γενικών όρων, το Συμβούλιο μπορεί να αποφασίσει τη διακοπή της χρηματοδοτικής βοήθειας βάσει του άρθρου 4 του κανονισμού (ΕΚ) αριθ. 622/98 του Συμβουλίου.

7. ΕΦΑΡΜΟΓΗ ΤΗΣ ΠΡΟΕΝΤΑΞΙΑΚΗΣ ΒΟΗΘΕΙΑΣ

Η παροχή χρηματοδοτικής βοήθειας στη Βουλγαρία θα εξαρτηθεί από την ωριμότητα των σχεδίων του έχει προτείνει η βουλγαρική κυβέρνηση για να συμπεριληφθούν στο χρηματοδοτικό μνημόνιο. Στην περίπτωση που τα έργα θα ανατεθούν με διαγωνισμό, η Επιτροπή θα χρηματοδοτήσει μόνον τα σχέδια που είναι έτοιμα για διαγωνισμό στο στάδιο υπογραφής του χρηματοδοτικού μνημονίου. Επίσης, όλες οι προηγούμενες/τρέχουσες υποχρεώσεις στον ίδιο τομέα πρέπει να έχουν αναληφθεί πλήρως ή να βρίσκονται στο στάδιο εκτέλεσης. Για να εξασφαλιστεί η αποτελεσματική εφαρμογή, τα σχέδια που θα χρηματοδοτηθούν πρέπει, καταρχήν, να υπερβαίνουν το κατώτατο όριο των 2-3 εκατομμυρίων Ecu, ειδικότερα στην περίπτωση των έργων υποδομής. Αν αυτά τα κριτήρια οδηγούν σε μία κατάσταση στην οποία η Βουλγαρία δεν μπορεί να απορροφήσει την πλήρη ενδεικτική χορήγηση που της έχει διατεθεί, τότε η χορήγηση θα μειωθεί ανάλογα. Η διαφορά μεταξύ της ενδεικτικής και της τελικής χορήγησης θα μεταφερθεί στην οριζόντια διευκόλυνση για τις ΜΜΕ ή/και για τις υποδομές ευρείας κλίμακας. Δεν θα γίνει μεταγενέστερη αντιστάθμιση αυτού του ποσού.

Η κυβέρνηση της Βουλγαρίας καλείται να εγκαθιδρύσει μία εκτελεστική δομή που θα εξασφαλίζει τη συνοχή και τη συμπληρωματικότητα μεταξύ όλων των τύπων της χρηματοδοτικής βοήθειας της Ευρωπαϊκής Ένωσης και των εθνικών πόρων. Ένας εθνικός συντονιστής θα είναι αρμόδιος για την καθιέρωση στενού δεσμού μεταξύ της γενικής προενταξιακής διαδικασίας και του προγραμματισμού της κοινοτικής χρηματοδοτικής βοήθειας.

Η κυβέρνηση της Βουλγαρίας θα δημιουργήσει (κατά προτίμηση στο Υπουργείο Οικονομικών) κατά τη διάρκεια του 1998, ένα εθνικό ταμείο για την προώθηση των επενδύσεων και τη δημιουργία θεσμών, που θα λειτουργεί υπό την αρμοδιότητα ενός εθνικού διατάκτη. Το εθνικό ταμείο, που θα είναι ο κεντρικός φορέας μέσω του οποίου θα διοχετεύεται η βοήθεια του Phare και οι άλλες μορφές της κοινοτικής χρηματοδότησης, θα είναι αρμόδιο για τη διαχείριση αυτών των πόρων με αποκεντρωμένη εφαρμογή, ώστε να αυξηθεί η διαφάνεια και να μειωθεί ο διασκορπισμός των πόρων. Θα έχει τη γενική αρμοδιότητα για τη διαχείριση των πόρων, καθώς και την τήρηση των διατάξεων του χρηματοδοτικού μνημονίου, και θα είναι υπόλογο στην Επιτροπή για τη χρήση των πόρων. Θα εξασφαλίζει επίσης και θα επιβλέπει τη ροή των εθνικών και άλλων πόρων συγχρηματοδότησης, όπως καθορίζονται στο χρηματοδοτικό μνημόνιο. Οι λεπτομερείς λειτουργίες και αρμοδιότητες του εθνικού ταμείου θα καθοριστούν στα ατομικά χρηματοδοτικά μνημόνια.

Σε συνεργασία με την κυβέρνηση της Βουλγαρίας, η Επιτροπή θα επιδιώξει μία πολιτική περαιτέρω αποκέντρωσης της εφαρμογής της χρηματοδοτικής βοήθειας στην περίπτωση που πληρούνται ορισμένες προϋποθέσεις, και στο βαθμό που προβλέπεται από το δημοσιονομικό κανονισμό των Ευρωπαϊκών Κοινοτήτων, και ιδίως το άρθρο 105 παράγραφος 3. Αυτό θα γίνει με την πρόθεση να καθιερωθεί, εντός των ορίων και σταδιακά, μια σχέση μεταξύ της Βουλγαρίας και της Επιτροπής όπου θα καταμερίζεται η αρμοδιότητα στο πλαίσιο της σχέσης που ήδη υπάρχει με τα κράτη μέλη για την εφαρμογή των διαρθρωτικών ταμείων.

Σ' αυτό το πλαίσιο, η Επιτροπή θα διερευνήσει τη δυνατότητα εφαρμογής εθνικών διαδικασίων προμηθειών για τους διαγωνισμούς και την ανάθεση των συμβάσεων για σχέδια του Phare, αν το ζητήσει η κυβέρνηση της Βουλγαρίας, ειδικότερα στον τομέα των επενδύσεων. Η Επιτροπή θα αποφασίσει γι' αυτό το θέμα αφού εξετάσει, μεταξύ άλλων, τη βουλγαρική εθνική νομοθεσία για τις προμήθειες, με σκοπό να διαπιστώσει αν υπάρχει συμμόρφωση και αν τηρούνται οι βασικές διατάξεις των κανόνων δημοσίων αγορών της ΕΚ και ο δημοσιονομικός κανονισμός της, και επίσης αν υπάρχει ισότιμη συμμετοχή στους διαγωνισμούς και στις διατάξεις του άρθρου 118. Οποιαδήποτε απόφαση για τη χρήση των εθνικών νόμων προμηθειών θα ληφθεί από την Επιτροπή για κάθε περίπτωση χωριστά και θα επιβεβαιώνεται στα ατομικά χρηματοδοτικά μνημόνια.

Η παρακολούθηση της εφαρμογής των προγραμμάτων θα διενεργείται από κοινού με την Επιτροπή μέσω διαδικασίων που θα καθοριστούν στα ατομικά χρηματοδοτικά μνημόνια. Για να εξασφαλιστεί η αποτελεσματική παρακολούθηση της εφαρμογής της βοήθειας στο πλαίσιο του προγράμματος Phare, κάθε πρόγραμμα του Phare θα περιλαμβάνει ποσοτικούς φυσικούς και οικονομικούς στόχους που θα προσδιοριστούν στο χρηματοδοτικό μνημόνιο. Για να εκτιμηθεί η αποτελεσματικότητά τους όλες οι πράξεις που χρηματοδοτούνται στο πλαίσιο του προγράμματος Phare θα αποτελέσουν αντικείμενο εκ των υστέρων αξιολόγησης ώστε να υπολογιστούν οι επιπτώσεις τους σε σχέση με τους στόχους τους.

8. ΠΑΡΑΚΟΛΟΥΘΗΣΗ

Η παρακολούθηση της εφαρμογής της εταιρικής σχέσης για την προσχώρηση θα εξασφαλίζεται στο πλαίσιο της ευρωπαϊκής συμφωνίας. Αυτή θα αρχίσει το 1998 πριν παρουσιάσει η Επιτροπή την πρώτη της τακτική έκθεση προς το Συμβούλιο, επανεξετάξοντας την πρόοδο που θα έχει σημειώσει η Βουλγαρία σ' αυτόν τον τομέα όπως και στην εφαρμογή της εταιρικής σχέσης για την προσχώρηση.

Οι αντίστοιχοι τομείς της εταιρικής σχέσης για την προσχώρηση θα συζητηθούν στην αρμόδια υποεπιτροπή. Η επιτροπή σύνδεσης θα συζητήσει σφαιρικά για τις εξελίξεις, την πρόοδο και τα προβλήματα που αντιμετωπίζονται κατά την τήρηση αυτών των προτεραιοτήτων και των ενδιάμεσων στόχων, καθώς και πιο ειδικά θέματα που θα της αναφέρουν οι υποεπιτροπές. Η επιτροπή σύνδεσης θα υποβάλει έκθεση στο συμβούλιο σύνδεσης σχετικά με την εφαρμογή της εταιρικής σχέσης για την προσχώρηση.

Η επιτροπή διαχείρισης του Phare θα εξασφαλίζει το ότι οι αποφάσεις χρηματοδότησης είναι σύμφωνες με τις εταιρικές σχέσεις για την προσχώρηση.

Η εταιρική σχέση για την προσχώρηση θα τροποποιείται, όταν κρίνεται αναγκαίο, σύμφωνα με το άρθρο 2 του κανονισμού (ΕΚ) αριθ. 622/98. Η Επιτροπή θα προτείνει την επανεξέταση της εταιρικής σχέσης πριν το τέλος του 1999 και εν συνεχεία σε τακτά διαστήματα. Αυτές οι επανεξετάσες θα λαμβάνουν υπόψη την ανάγκη να προσδιορίζονται περαιτέρω ενδιάμεσοι στόχοι με βάση την πρόοδο που θα έχει σημειώσει η Βουλγαρία κατά την υλοποίηση των στόχων που έχουν καθοριστεί σ' αυτήν την εταιρική σχέση.

(1) Όσον αφορά τα επενδυτικά σχέδια γενικά, η Βουλγαρία θα πρέπει να τηρήσει την αρχή της συμπληρωματικότητας, συνεισφέροντας κατά ένα ελάχιστο ποσό 25 % σε από κοινού χρηματοδοτούμενα σχέδια.

(2) Μία οριζόντια διευκόλυνση για τις μικρές και μεσαίες επιχειρήσεις θα είναι διαθέσιμη για να αντιμετωπιστούν τα ελλείμματα επενδυτικού κεφαλαίου του τίθεται στη διάθεση των μικρών και μεσαίων επιχειρήσεων.

ΠΑΡΑΡΤΗΜΑ

Η Βουλγαρία θα πρέπει να επιλύσει όλα τα προβλήματα που επισημαίνονται στη γνώμη και ανακεφαλαιώνονται στο παρόν παράρτημα. Τα προβλήματα αυτά αποτελούν αντικείμενο συστάσεων για την ανάληψη δράσης και παρατίθενται με τη σειρά με την οποία εμφανίζονται στη γνώμη, χωρίς καμία ιεράρχηση όσον αφορά τη σπουδαιότητα ή τον επείγοντα χαρακτήρα τους. Οι τομείς δράσης που έχουν προτεραιότητα για κάθε υποψήφια χώρα παρατίθενται ως προτεραιότητες και ενδιάμεσοι στόχοι στην ίδια την εταιρική σχέση προσχώρησης.

1. Πολιτικά κριτήρια

Η Βουλγαρία πρέπει να καταβάλει προσπάθειες για την ενίσχυση των δημοκρατικών θεσμών με πρακτικές που αφορούν το κράτος δικαίου σε όλα τα επίπεδα του κρατικού μηχανισμού. Πρέπει επίσης να καταβληθούν σημαντικές προσπάθειες για την καταπολέμηση της διαφθοράς, για να βελτιωθεί η λειτουργία της δικαιοσύνης και για μεγαλύτερη προστασία των ατομικών ελευθεριών. Πρέπει να εξασφαλιστεί ο δημοκρατικός έλεγχος της αστυνομίας και των μυστικών υπηρεσιών. Απαιτούνται μεγαλύτερες προσπάθειες για την κοινωνική ένταξη των μειονοτήτων (τσιγγάνων Ρομ).

2. Οικονομικά κριτήρια

Απαιτείται συνεχής και συντονισμένη προσπάθεια για να παγιοποιηθούν η οικονομική κατάσταση και οι οικονομικές μεταρρυθμίσεις, καθώς και για να γίνει πλήρης εφαρμογή του κυβερνητικού προγράμματος οικονομικών και διαρθρωτικών μεταρρυθμίσεων, με σκοπό την αντιμετώπιση πολλών από τις προκλήσεις της χώρας. Πρέπει να συνεχιστεί η ιδιωτικοποίηση κρατικών επιχειρήσεων, συμπεριλαμβανομένων των τραπεζών. Η Βουλγαρία πρέπει να λάβει μέτρα για την αναδιάρθρωση του βιομηχανικού, του χρηματοοικονομικού τομέα και της γεωργίας και για να ολοκληρωθεί η ελευθέρωση των τιμών, να ενθαρρυνθεί η αύξηση των άμεσων ξένων επενδύσεων και να θεσπιστεί μία σφαιρική ενεργειακή πολιτική. Είναι αναγκαίο να περατωθεί και να ενισχυθεί η οικονομία αγοράς. Στον τομέα της γεωργίας, πρέπει να δοθεί προτεραιότητα στην διαδικασία ανάκτησης των γαιών και στην άρση των γραφειοκρατικών φραγμών για τη λειτουργία της κτηματικής αγοράς. Πρέπει να ιδιωτικοποιηθούν οι γεωργικές αγορές χονδρικής πωλήσεως και οι επιχειρήσεις γεωργικών ειδών διατροφής και να γίνουν πιο ανταγωνιστικές.

3. Ικανότητα ανάληψης των υποχρεώσεων που απορρέουν από την προσχώρηση

3.1. Εσωτερική αγορά χωρίς σύνορα

Οι τέσσερις ελευθερίες

Γενικό πλαίσιο - Απαιτούνται σημαντικές περαιτέρω προσπάθειες στον τομέα των δημοσίων αγορών, καθώς και η ενίσχυση των δικαιωμάτων πνευματικής ιδιοκτησίας και της προστασίας των προσωπικών στοιχείων, για να μπορέσει να εναρμονιστεί πλήρως η Βουλγαρία με τη νομοθεσία και τα πρότυπα της Κοινότητας. Πρέπει να καταβληθούν προσπάθειες για να εφαρμοστεί το εταιρικό δίκαιο, ειδικότερα να εξασφαλιστεί ότι ο δικαιοδοτικός τομέας κατέχει επαρκείς γνώσεις και εμπειρία σχετικά με θέματα εταιρικού και εμπορικού δικαίου. Όσον αφορά τη λογιστική και το λογιστικό έλεγχο, απαιτούνται σοβαρές προσπάθειες για να εξασφαλιστεί η πλήρης εφαρμογή της νομοθεσίας.

Ελεύθερη κυκλοφορία εμπορευμάτων - Πρέπει να υιοθετηθεί η νομοθεσία-πλαίσιο που θα βοηθήσει τη Βουλγαρία να εφαρμόσει τις βασικές αρχές του συστήματος της Ευρωπαϊκής Ένωσης, που θα συμβάλει στη μετατροπή από υποχρεωτική σε προαιρετική τυποποίηση. Τότε θα πρέπει να ενισχυθούν οι υποδομές αξιολόγησης της τυποποίησης και της συμμόρφωσης (συμπεριλαμβανομένου του διαχωρισμού του κανονιστικού πλαισίου και του πλαισίου τυποποίησης και πιστοποίησης των προϊόντων) και να επιταχυνθεί η εναρμόνιση με τις οδηγίες νέας προσέγγισης. Πρέπει επίσης να ολοκληρωθεί η τεχνική νομοθεσία για τα χημικά προϊόντα, τα οχήματα, τα είδη διατρφοφής και τα φαρμακευτικά προϊόντα. Μόλις εναρμοστεί πλήρως η τομεακή νομοθεσία, πρέπει να καθιερωθεί ένας μηχανισμός επιτήρησης της αγοράς για να γίνει πλήρως λειτουργική μακροπρόθεσμα.

Ελεύθερη κυκλοφορία κεφαλαίων - Στο βαθμό που επιτυγχάνεται η οικονομική σταθεροποίηση, πρέπει να επιταχυνθεί η ελευθέρωση των εξερχόμενων κινήσεων κεφαλαίων. Πρέπει δε να αρθούν οι περιορισμοί όσον αφορά την απόκτηση ακινήτων και κτημάτων από μη κατοίκους.

Ελεύθερη κυκλοφορία υπηρεσιών - Η πρόοδος που έχει σημειωθεί στις χρηματοοικονομικές υπηρεσίες πρέπει να διατηρηθεί και να ακολουθήσει στενά το πρόγραμμα διαρθρωτικής μεταρρύθμισης. Σχετικά με την τραπεζική νομοθεσία, είναι αναγκαίο να γίνει περαιτέρω εναρμόνιση με τα μέτρα του σταδίου Ι, και να θεσπιστεί νέα νομοθεσία για τα μέτρα του σταδίου ΙΙ, καθώς και να υιοθετηθούν διατάξεις για σχέδια εγγυήσεων των τραπεζικών καταθέσεων και της νομιμοποίησης προσόδων από παράνομες δραστηριότητες. Πρέπει να ληφθούν περαιτέρω μέτρα για να ελευθερωθεί πλήρως η αγορά ασφαλίσεων. Στην αναδιάρθρωση του χρηματοπιστωτικού τομέα, πρέπει να δοθεί προσοχή στη διαφάνεια και στην ενίσχυση της εποπτεύουσας αρχής.

Ελεύθερη κυκλοφορία προσώπων - Απαιτούνται περαιτέρω προσπάθειες για να θεσπιστούν οι νομικές διατάξεις που θα καθορίζουν τα δικαιώματα εισόδου και κατοικίας για τις οικογένειες των εργαζομένων και η ίση μεταχείριση των εργαζομένων της Ευρωπαϊκής Ένωσης γενικότερα. Απαιτούνται σημαντικές προσπάθειες για να προωθηθεί η συνεργασία στον τομέα της αμοιβαίας αναγνώρισης των διπλωμάτων και των επαγγελματικών τίτλων με τα κράτη μέλη, καθώς και η ενίσχυση των αντιστοίχων δημοσίων φορέων. Πρέπει επίσης να καταβληθούν προσπάθειες για να εξασφαλιστεί η αναγκαία νομοθεσία και να θεσπιστούν μέτρα ενίσχυσης όσον αφορά το συντονισμό σχεδίων κοινωνικής ασφάλισης.

Ανταγωνισμός

Η νομοθεσία περί ανταγωνισμού πρέπει να σημμορφωθεί πλήρως με την αντίστοιχη κοινοτική νομοθεσία. Απαιτούνται διαρθρωτικές μεταρρυθμίσεις για την αποτελεσματική εφαρμογή της νομοθεσίας, ειδικότερα με την προώθηση των διοικητικών εξουσιών της επιτροπής για την προστασία του ανταγωνισμού. Στον τομέα των κρατικών ενισχύσεων, πρέπει να καθιερωθεί ένα αξιόπιστο σύστημα ελέγχου. Ειδικότερα, πρέπει να επιτευχθεί πλήρης διαφάνεια με την κατάρτιση και την ενημέρωση πλήρους καταλόγου όλων των υφιστάμενων ενισχύσεων, σύμφωνα με την κοινοτική πρακτική. Επιπλέον, πρέπει να δημιουργηθεί εθνικό νομικό πλαίσιο. Η αρμόδια αρχή για την παρακολούθηση των κρατικών ενισχύσεων πρέπει να λάβει τις κατάλληλες αρμοδιότητες για την επανεξέταση των υφιστάμενων ενισχύσεων και για την παρακολούθηση των νέων ενισχύσεων και πρέπει να αποκτήσει επαρκή αριθμό προσωπικού με τα κατάλληλα προσόντα. Ορισμένα αποκλειστικά δικαιώματα και κρατικά μονοπώλια που δεν είναι συμβατά με το κοινοτικό κεκτημένο πρέπει σταδιακά να υποστούν προσαρμογές ή/και να καταργηθούν.

3.2. Καινοτομία

Κοινωνία πληροφόρησης

Η Βουλγαρία πρέπει να σημειώσει περαιτέρω πρόοδο στην οικονομική ελευθέρωση, ώστε να δημιουργηθούν ευνοϊκότερες συνθήκες για την ανάπτυξη μιας κοινωνίας πληροφόρησης.

Εκπαίδευση, κατάρτιση και νέοι

Πρέπει να συνεχιστούν οι πρωτοβουλίες διαρθρωτικής, οικονομικής μεταρρύθμισης και της μεταρρύθμισης της διδασκόμενης ύλης. Πρέπει να δοθεί ιδιαίτερη προσοχή στη μεταρρύθμιση της χρηματοδότησης της εκπαίδευσης και της κατάρτισης, καθώς και στις προσπάθειες για την αναβάθμιση των γνώσεων και επαγγελματικών προσόντων μεταξύ των εκπαιδευτικών και στις επενδύσεις που γίνονται στις υποδομές της εκπαίδευσης. Απαιτείται ειδική προσπάθεια μέσω της κατάρτισης για να καταπολεμηθεί ο κοινωνικός αποκλεισμός των νέων και των ανέργων. Πρέπει να ενισχυθεί ο κοινωνικός διάλογος για την εκπαίδευση και την κατάρτιση.

Έρευνα και ανάπτυξη

Απαιτούνται μεγαλύτερες προσπάθειες για να γίνει η έρευνα και η τεχνολογική ανάπτυξη της Βουλγαρίας αποτελεσματικότερη και πιο ανταγωνιστική σε ευρωπαϊκό επίπεδο.

Τηλεπικοινωνίες

Η θέσπιση της νομοθεσίας για τις τηλεπικοινωνίες αποτελεί βασική προϋπόθεση για να υπάρξει συμμόρφωση με την κοινοτική νομοθεσία και για τη δημιουργία ανεξάρτητης κανονιστικής αρχής. Παράλληλα, το κεκτημένο απαιτεί τώρα την ύπαρξη κυβερνήσεων που θα εξασφαλίζουν ότι μία σύγχρονη τηλεφωνική υπηρεσία θα είναι διαθέσιμη παντού σε προσιτές τιμές. Η πλήρωση αυτής της υποχρέωσης απαιτεί σημαντικές επενδύσεις στο σύστημα.

Οπτικοακουστικά μέσα

Πρέπει να εναρμονιστεί η νομοθεσία πλήρως με τις κοινοτικές απαιτήσεις όσον αφορά την εμβέλεια της νομοθεσίας (π.χ. που θα καλύπτει όλους τους τύπους μετάδοσης και όλους τους τύπους εκπομπής), τη δικαιοδοσία, την προώθηση της ευρωπαϊκής και της ανεξάρτητης παραγωγής, τη διαφήμιση και την προστασία των ανηλίκων.

3.3. Οικονομικά και φορολογικά θέματα

Οικονομική και νομισματική ένωση

Η μακροοικονομική πολιτική πρέπει να επιδιώξει να διατηρήσει τον πληθωρισμό και τα επιτόκια σε χαμηλά επίπεδα και να εξασφαλίσει την εμπιστοσύνη στην οικονομία. Πρέπει να συνεχιστεί η αναδιάρθρωση του χρηματοπιστωτικού τομέα.

Φορολογία

Πρέπει να γίνουν σημαντικές προσαρμογές για να ευθυγραμμιστεί η νομοθεσία του ΦΠΑ με τις απαιτήσεις του κοινοτικού κεκτημένου, ειδικότερα σε ό,τι αφορά το πεδίο των απαλλαγών και την ανάγκη να επιτραπεί σε ξένους να καταχωρηθούν ως φορολογούμενοι ΦΠΑ στη Βουλγαρία. Στον τομέα των ειδικών φόρων κατανάλωσης, ιδιαίτερη προσοχή πρέπει να δοθεί στη δημιουργία συστήματος αποθήκευσης για την κυκλοφορία των εμπορευμάτων που υπόκεινται σε καθεστώς δασμολογικών αναστολών. Το φορολογικό καθεστώς και το επίπεδο των συντελεστών των ειδικών φόρων κατανάλωσης είναι απαραίτητο να ευθυγραμμιστούν με το κοινοτικό πρότυπο.

Στατιστικές

Πρέπει να καταβληθούν προσπάθειες για να βελτιωθεί η διαδικασία συγκέντρωσης στατιστικών στοιχείων, ώστε να εξασφαλιστεί η αξιοπιστία, η ακρίβεια και η διάδοση επισήμων στατιστικών. Απαιτείται η βελτίωση τομέων όπως το εξωτερικό εμπόριο, οι μεταφορές και οι περιφερειακές στατιστικές, οι οικονομικοί λογαριασμοί και η κάλυψη του επιχειρηματικού μητρώου. Πρέπει να εισαχθούν διεθνώς αποδεκτές ταξινομήσεις.

3.4. Τομεακές πολιτικές

Βιομηχανία

Για να προωθηθεί η ανταγωνιστικότητα, πρέπει να καταβληθούν περαιτέρω προσπάθειες για να καθιερωθούν πολιτικές που αποσκοπούν στην προώθηση ανοικτών και ανταγωνιστικών αγορών και για να εφαρμοστούν τα μέσα που αποτελούν την κοινοτική βιομηχανική πολιτική, όσον αφορά τη λειτουργία των αγορών (προδιαγραφές προϊόντων και πρόσβαση στην αγορά, εμπορική πολιτική, κρατικές ενισχύσεις και πολιτική ανταγωνισμού) και τα μέτρα που συνδέονται με την ικανότητα της βιομηχανίας να προσαρμόζεται στις αλλαγές (σταθερό μακροοικονομικό περιβάλλον, τεχνολογία, κατάρτιση κ.λπ.). Απαιτείται ιδιαίτερη προσπάθεια για την αναδιάρθρωση των βιομηχανιών εντάσεως ενεργείας, συμπεριλαμβανομένου του τομέα του χάλυβα.

Γεωργία

Πρέπει να γίνουν σημαντικές αλλαγές στις κυβερνητικές πολιτικές και στις φυσικές και διαχειριστικές δομές του γεωργικού τομέα και της βιομηχανίας επεξεργασίας γεωργικών προϊόντων, ώστε να πληρωθούν οι προϋποθέσεις για την προσχώρηση και για να μπορέσει αυτός το τομέας να αντιμετωπίσει τον ανταγωνισμό από τις κοινοτικές επιχειρήσεις που θα εγκατασταθούν στη Βουλγαρία. Οι διοικητικές δομές πρέπει να αναπτυχθούν και να ενισχυθούν σημαντικά για να ευθυγραμμιστούν με τις οργανώσεις και τους μηχανισμούς της κοινής γεωργικής πολιτικής. Οι προτεραιότητες περιλαμβάνουν τη δημιουργία μιας λειτουργικής κτηματαγοράς, αγροτικών τραπεζικών δικτύων και κρατικών ή ιδιωτικών συμβουλευτικών υπηρεσιών σε αγροτικά θέματα. Πρέπει να καταβληθούν ιδιαίτερες προσπάθειες για τη δημιουργία του κατάλληλου θεσμικού δυναμικού και την ενίσχυση των υγειονομικών ελέγχων και των ελέγχων των ασθενειών στα σύνορα όπως και στο εσωτερικό της χώρας.

Αλιεία

Η διαχείριση του αλιευτικού τομέα πρέπει να ενισχυθεί για να εξασφαλιστεί η αποτελεσματική εφαρμογή της κοινής αλιευτικής πολιτικής, ειδικότερα σε ό,τι αφορά τη διατήρηση και τη διαχείριση των πόρων, την εφαρμογή ενός συστήματος παρακολούθησης και ελέγχου, τη διαχείριση της κοινής οργάνωσης της αγοράς στον τομέα της αλιείας και της υδατοκαλλιέργειας, την εφαρμογή μιας διαρθρωτικής πολιτικής στον τομέα της αλιείας και της υδατοκαλλιέργειας, τη διατήρηση ενός αλιευτικού νηολογίου, τη συγκέντρωση στατιστικών στοιχείων καθώς και την εφαρμογή της αλιευτικής πολιτικής της Ευρωπαϊκής Ένωσης στον τομέα της προστασίας του περιβάλλοντος.

Ενέργεια

Πρέπει να ενταθούν οι προσπάθειες, ειδικότερα σε ό,τι αφορά την ανάπτυξη μιας σφαιρικής πολιτικής που θα καλύπτει τις νομοθετικές και διαρθρωτικές μεταρρυθμίσεις, τη μεταρρύθμιση της διαχείρισης του ενεργειακού τομέα, την ενεργειακή αποδοτικότητα και το σχετικό κεκτημένο, την επάρκεια των μέσων έκτακτης ανάγκης (συμπεριλαμβανομένης της δημιουργίας αποθεμάτων πετρελαίου), τις διασυνδέσεις και τις επενδύσεις, την εσωτερική ενεργειακή αγορά σε συνδυασμό με τον ανταγωνισμό και τις κρατικές ενισχύσεις. Πρέπει να καταβληθούν ιδιαίτερες προσπάθειες για την αναβάθμιση των μονάδων αριθ. 5 και 6 του πυρηνικού σταθμού ηλεκτροπαραγωγής του Kozloduy. Πρόκειται για ένα επείγον θέμα δεδομένων των δεσμεύσεων που ανέλαβε η Βουλγαρία στο πλαίσιο της συμφωνίας ΤΠΑ (Ταμείο Πυρηνικής Ασφάλειας) για το σταδιακό κλείσιμο των μονάδων αριθ. 1 έως 4 του πυρηνικού σταθμού ηλεκτροπαραγωγής του Kozloduy. Πρέπει να βρεθούν μακροπρόθεσμες λύσεις για τα πυρηνικά απόβλητα. Πρέπει να προβλεφθεί η διαρκής στήριξης της αρχής που είναι επιφορτισμένη με την πυρηνική ασφάλεια.

Μεταφορές

Πρέπει να καταβληθούν προσπάθειες για να εξασφαλιστεί η ταχεία εναρμόνιση της αναγκαίας νομοθεσίας και η αποτελεσματική εφαρμογή των θαλάσσιων, αεροπορικών και οδικών μεταφορών, ειδικότερα σε ό,τι αφορά την ασφάλεια και την παρακολούθηση (σιδηροδρομικές μεταφορές). Πρέπει να διατεθούν οι αναγκαίοι πόροι για να τεθούν οι βάσεις του μελλοντικού διευρωπαϊκού δικτύου μεταφορών, και να αντιμετωπιστεί ταχέως η ανεπάρκεια του οδικού δικτύου. Σε εθνικό επίπεδο υπάρχει ανάγκη καθιέρωσης ειδικών στρατηγικών για την ανάπτυξη και τη χρηματοδότηση οδικών υποδομών.

Μικρές και μεσαίες επιχειρήσεις

Απαιτούνται σημαντικές προσπάθειες για να σταθεροποιηθεί το μακροοικονομικό περιβάλλον, να απλοποιηθεί το νομικό και διοικητικό πλαίσιο, να ενισχυθεί η δημιουργηθείσα υποδομή στήριξης, να βελτιωθεί το φορολογικό καθεστώς και να αναπτυχθεί η πρόσβαση στη χρηματοδότηση για τις MME.

3.5. Οικονομική και κοινωνική συνοχή

Απασχόληση και κοινωνικές υποθέσεις

Στο πλαίσιο της κυβερνητικής πολιτικής διαρθρωτικής μεταρρύθμισης, πρέπει να αναπτυχθούν σύγχρονες πολιτικές της αγοράς εργασίας και θεσμοί. Απαιτούνται μεγάλες προσπάθειες στον τομέα της εργασιακής νομοθεσίας και της υγείας και ασφάλειας στον τόπο εργασίας, σε επίπεδο νομοθεσίας και των υποδομών ενίσχυσης. Η εφαρμογή της νομοθεσίας για την ισότητα των ευκαιριών μεταξύ ανδρών και γυναικών πρέπει να εξασφαλιστεί. Πρέπει να καθιερωθούν βιώσιμοι μηχανισμοί κοινωνικής προστασίας (δημοσίου και ιδιωτικού τομέα). Απαιτούνται συνεχείς προσπάθειες για να αναπτυχθούν τα κατάλληλα μέτρα κοινωνικής προστασίας. Πρέπει να αναπτυχθεί το διοικητικό δυναμικό στον τομέα της κοινωνικής ασφάλειας των διακινούμενων εργαζομένων. Πρέπει να αναπτυχθεί ένας ενεργός, αυτόνομος κοινωνικός διάλογος.

Περιφερειακή πολιτική και συνοχή

Η Βουλγαρία πρέπει να καθιερώσει μία ολοκληρωμένη και αποτελεσματική περιφερειακή πολιτική. Πρέπει να αναπτύξει τις διοικητικές δομές και τις δημοσιονομικές διαδικασίες που είναι αναγκαίες ώστε να μπορεί να συμμετέχει στην διαρθρωτική πολιτική της Ευρωπαϊκής Ένωσης και να διοχετεύει αποτελεσματικά τους διαρθρωτικούς πόρους μετά την προσχώρηση.

3.6. Ποιότητα ζωής και περιβάλλον

Περιβάλλον

Απαιτούνται σημαντικές προσπάθειες για να αυξηθεί η προσέγγιση σε τομείς όπως η ποιότητα του ατμοσφαιρικού αέρα και του ύδατος, η διαχείριση των αποβλήτων, οι χημικές ουσίες, η προστασία από την ακτινοβολία και η προστασία της φύσης. Πρέπει να αναπτυχθούν περαιτέρω οι κανονισμοί για την αξιολόγηση των περιβαλλοντικών επιπτώσεων. Πρέπει να δοθεί ιδιαίτερη προσοχή στην ταχεία μεταφορά των οδηγιών πλαισίων σχετικά με τον ατμοσφαιρικό αέρα, τα απόβλητα, το νερό, καθώς και της οδηγίας σχετικά με την ολοκληρωμένη πρόληψη και έλεγχο της ρύπανσης, και να καθιερωθούν οι χρηματοδοτικές στρατηγικές για τη νομοθεσία στους τομείς του ύδατος, του ατμοσφαιρικού αέρα και των αποβλήτων.

Πρέπει να γίνουν σημαντικές επενδύσεις για την πραγματική εφαρμογή των κοινοτικών προτύπων στους περισσότερους τομείς, ειδικότερα για την ποιότητα του ύδατος, τα αστικά απόβλητα και για τον εκσυγχρονισμό της βιομηχανίας. Είναι αναγκαίο να καταβληθούν σημαντικές προσπάθειες για να αναπτυχθεί το κατάλληλο θεσμικό δυναμικό με στόχο τη θέσπιση, την εφαρμογή και την ενίσχυση της κοινοτικής νομοθεσίας.

Προστασία των καταναλωτών

Το σχέδιο νόμου για την προστασία των καταναλωτών πρέπει να θεσπιστεί επειγόντως και να γίνουν προσαρμογές όσον αφορά ειδικότερα τις καταχρηστικές ρήτρες τους ελέγχους και την επιβολή ποινών για την ασφάλεια των προϊόντων, ώστε να υπάρξει συμμόρφωση με τα κοινοτικά πρότυπα. Πρέπει να αναληφθούν πρωτοβουλίες στον τομέα των οργανωμένων ταξιδιών. Πρέπει να αναπτυχθεί μία ισχυρή και ανεξάρτητη κίνηση των καταναλωτών που θα υποστηρίζεται από τις δημόσιες αρχές.

3.7. Δικαιοσύνη και εσωτερικές υποθέσεις

Απαιτείται ακόμη η θέσπιση βασικής νομοθεσίας. Το δικαστικό σώμα πρέπει να αποκτήσει την πρακτική εμπειρία εργασίας με τους συνομιλητές και τα όργανα της Ευρωπαϊκής Ένωσης. Η Βουλγαρία πρέπει να εφαρμόσει αποτελεσματικότερους μηχανισμούς περιφερειακής συνεργασίας κατά της διεθνικής εγκληματικότητας. Πρέπει να συνεχιστεί η μεταρρύθμιση των δικαιοδοτικών οργάνων και των θεσμών εσωτερικών υποθέσεων για να βελτιωθεί η αποτελεσματικότητά τους και πρέπει να δοθεί προσοχή στο σεβασμό του κράτους δικαίου, καθώς και να αντιμετωπιστούν οι ελλείψεις προσωπικού και η διαφθορά των θεσμών, καθώς και να σημειωθεί περαιτέρω πρόοδος στη διαχείριση των συνόρων και στην καταπολέμηση της παράνομης μετανάστευσης. Η καταπολέμηση του οργανωμένου εγκλήματος σε όλους τους τομείς, συμπεριλαμβανομένης της διακίνησης ναρκωτικών και της σωματεμπορίας γυναικών, και άλλων σοβαρών εγκλημάτων, πρέπει να ενταθεί. Οι τρέχουσες διαδικασίες παροχής ασύλου πρέπει να ευθυγραμμιστούν περισσότερο με τα διεθνή πρότυπα, ειδικότερα σε ό,τι αφορά τις διαδικασίες ανάκρισης και απελάσεων. Πρέπει να συνεχιστούν οι προσπάθειες για την ενίσχυση των συστημάτων θεωρήσεων και παροχής αδείας εισόδου ώστε να εναρμονιστούν με τα συστήματα της Ευρωπαϊκής Ένωσης. Η δικαιοδοτική συνεργασία σε ποινικά και αστικά θέματα πρέπει να προωθηθεί. Η επικύρωση των διεθνών συμβάσεων στον τομέα της δικαιοσύνης και των εσωτερικών υποθέσεων πρέπει να ολοκληρωθεί και να θεσπιστούν οι κανονισμοί εφαρμογής, και να αναπτυχθεί ένα σφαιρικό σύστημα προστασίας των στοιχείων.

3.8. Εξωτερικές πολιτικές

Εμπόριο και διεθνείς οικονομικές σχέσεις

Πρέπει να καταργηθούν σταδιακά πριν από την προσχώρηση οι υπόλοιποι περιορισμοί του ισοζυγίου πληρωμών. Η Βουλγαρία πρέπει να είναι έτοιμη να εφαρμόσει, ήδη από τη στιγμή της προσχώρησης, τις διάφορες συμφωνίες συνεργασίας και τις προτιμησιακές συμφωνίες της Κοινότητας, τις πολυμερείς και διμερείς δεσμεύσεις της εμπορικής πολιτικής και τα αυτόνομα μέσα της εμπορικής της άμυνας. Παράλληλα, πρέπει να καταργηθεί η εθνική νομοθεσία σ' αυτόν τον τομέα.

Ανάπτυξη

Η Βουλγαρία πρέπει να είναι έτοιμη να εφαρμόσει, ήδη από τη στιγμή της προσχώρησης, το εμπορικό καθεστώς της σύμβασης του Λομέ στα κράτη ΑΚΕ και να συμμετάσχει, από κοινού με τα λοιπά κράτη μέλη, στη χρηματοδότηση του Ευρωπαϊκού Ταμείου Ανάπτυξης.

Τελωνεία

Η τελωνειακή νομοθεσία πρέπει να ευθυγραμμιστεί με την αντίστοιχη κοινοτική νομοθεσία. Πρέπει, ιδίως, να εξασφαλιστεί η διαφάνεια του νομικού πλαισίου. Η οργάνωση και τα καθήκοντα του προσωπικού πρέπει να αναβαθμιστούν, ώστε να πληρούν τα κριτήρια μιας σύγχρονης τελωνειακής διοίκησης. Οι κεντρικές τελωνειακές αρχές πρέπει να ενισχύσουν τον έλεγχο που ασκούν στα τελωνεία στα σύνορα.

Η Βουλγαρία πρέπει να καταβάλει σημαντική προσπάθεια για να εξασφαλίσει την ακεραιότητα των τελωνειακών της υπηρεσιών, συνολικά, και για να καταρτίσει το προσωπικό των υπηρεσιών αυτών σε θέματα της νομοθεσίας. Πρέπει να ενταθούν οι προσπάθειες για να εισαχθεί μηχανοργανωμένο σύστημα που είναι αναγκαίο για την πλήρη συμμετοχή στην τελωνειακή ένωση και στην εσωτερική αγορά. Ιδιαίτερη προσοχή πρέπει να δοθεί στην προετοιμασία των τελωνειακών διοικήσεων για την εφαρμογή όλων των οικονομικών τελωνειακών καθεστώτων, του συστήματος δασμολογικών αναστολών καθώς και της διαχείρισης των δασμολογικών ποσοστώσεων και οροφών. Κατά το στρατηγικό προγραμματισμό, είναι απαραίτητο να ληφθεί υπόψη η ενίσχυση των μεθοριακών κατά μήκος των εξωτερικών συνόρων της Βουλγαρίας με χώρες άλλες από τα κράτη μέλη της Ευρωπαϊκής Κοινότητας κατά την προσχώρηση.

3.9. Χρηματοοικονομικά θέματα

Απαιτούνται μεγάλες προσπάθειες για να καθιερωθούν και να ενισχυθούν οι μηχανισμοί εσωτερικού δημοσιονομικού ελέγχου και διαχείρισης. Πρέπει να ενισχυθεί η Εθνική Υπηρεσία Λογιστικού Ελέγχου. Απαιτείται περαιτέρω συνεργασία με την Επιτροπή για να εναρμονιστούν οι λογιστικές διαδικασίες με τις απαιτήσεις της Ευρωπαϊκής Ένωσης. Η φορολογική και η τελωνειακή υπηρεσία πρέπει να αναδιαρθρωθούν για να εξασφαλίζεται η αποτελεσματική είσπραξη των φόρων. Η Βουλγαρία πρέπει να καθιερώσει τις κατάλληλες δομές εφαρμογής, παρακολούθησης, ελέγχου και λογιστικού ελέγχου για τη μελλοντικής χρηματοδότηση της γεωργικής και περιφερειακής πολιτικής.

4. Ικανότητα της διοίκησης να εφαρμόσει το κεκτημένο

Για να εξασφαλιστεί η αποτελεσματική εφαρμογή και ενίσχυση του κεκτημένου, η Βουλγαρία πρέπει να αναπτύξει τις υποδομές της δημόσιας διοίκησης σε όλα τα επίπεδα. Πρέπει να δημιουργηθεί ένα σταθερό και επαγγελματικό σώμα δημοσίων υπαλλήλων με σαφές καταστατικό. Η Βουλγαρία πρέπει να βελτιώσει το θεσμικό συντονισμό και να απλοποιήσει τις νομικές και διοικητικές διαδικασίες.

Απαιτούνται σημαντικές προσπάθειες για την ενίσχυση των θεσμών και της πρακτικής στους τομείς των τελωνείων, της ελεύθερης κυκλοφορίας εμπορευμάτων και υπηρεσιών, του ανταγωνισμού, της πνευματικής ιδιοκτησίας, των κτηνιατρικών και φυτοϋγειονομικών ελέγχων, του ελέγχου των τροφίμων, της ασφάλειας των μεταφορών, της επιθεώρησης εργασίας, του περιβάλλοντος, της προσταστίας των καταναλωτών, των προτύπων και της αξιολόγησης της πιστότητας και των μηχανισμών λογιστικού και δημοσιονομικού ελέγχου.

Το δικαιοδοτικό σύστημα πρέπει να ενισχυθεί για να εφαρμοστεί αποτελεσματικά το κεκτημένο. Η Βουλγαρία πρέπει να αυξήσει το θεσμικό δυναμικό για τη διαχείριση και τους ελέγχους των συνόρων, τη συνεργασία του δικαστικού σώματος και της αστυνομίας και την καταπολέμηση του οργανωμένου εγκλήματος και της διαφθοράς.